قادر دیلان

قادر دیلان (١٩٢٨، سلێمانی - ١٨ی ئازاری ١٩٩٩، پراگ). گۆرانیبێژ و مۆسیقاژەنێکی کورد بوو. لە ساڵی ١٩٤٨ تیپێکی مۆسیقیی کوردیی بەناوی دیلان دامەزراندووە، دواتر لە ناوەڕاستی پەنجاکان ناوەکەی بۆ گرووپی مۆسیقای مەولەوی گۆڕیوە. گۆرانییەکانی «فریشتە» و «جوانی بێناو» لە ناسراوترین گۆرانییەکانی قادر دیلانن کە شیعری شاعیری کورد عەبدوڵڵا گۆرانن وتوونییەوە. قادر دیلان کەمانچەژەن بووە و لەگەڵ ئەوەشدا ئامێری مۆسیقیی دیکەشی ژەندووە.

لە ساڵی ١٩٦٢ دەچێتە دەرەوەی وڵات و لەوێ چوار دانە ساڵ بابەتی مۆسیقا لە شاری پڕاگ، کە پایتەختی چیکۆسلۆڤاکیا بوو، دەخوێنێت. ھەر لەو وڵاتە لە یەکێک لە کەناڵە تەلەڤیزیۆنییەکان وەک مۆسیقاژەن کاری کردووە.

 ژیانی سەرەتایی 
قادر دیلان لەدایکبووی بنەماڵەیەکی ناسراوە لە شاری سلێمانی، قادر دیلان کوڕی مەلا ئەحمەدی دیلانە. بەھرەی گۆرانیوتن لەلایەن قادر دیلانەوە ھەر لە تەمەنی منداڵییەوە بووە. دیلان خوێندنی سەرەتاییی تا دواناوەندی لە شاری سلێمانی تەواو کردووە. دواتر بۆ کۆلێژ چووەتە بەغدا، ئەمەش دوای ئەوەی لە کۆلێژی ئابووری لە زانکۆی بەغدا وەردەگیرێت.

 بەرھەمەکان 
جوانی بێناو
کەی تۆم دیوە
فریشتە
کڵپەی دەروون

 مەرگ 
لە ١٨ی ئازاری ١٩٩٩، بە نەخۆشی شێرپەنجە کۆچی دوایی کرد. سەرەتا تەرمەکەی لە پراگ نێژرا، بەڵام دواتر لە ساڵی ٢٠٠٧ گەڕێندرایەوە بۆ سلێمانی.

 ئەمانەش ببینە 

 پێڕستی کەسایەتییە کوردەکان

 سەرچاوەکان 

 بەرنامەی بیرەوەری لە کەناڵی ھەولێر - یوتیووب، کەناڵی ھەولێر. ٢٩ی حوزەیرانی ٢٠١٣.

پۆل:گۆرانیبێژە پیاوەکانی کوردیی ناوەندی
پۆل:لەدایکبووانی ١٩٢٨
پۆل:لەدایکبووانی ١٩٣٠
پۆل:مردووانی ١٩٩٩
پۆل:کوردەکانی باشووری کوردستان
پۆل:گۆرانیبێژان بە زمانی کوردی
پۆل:گۆرانیبێژانی کورد
پۆل:خەڵکی سلێمانی